**Când păsările... călătoare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când păsările... călătoare

Când păsările... călătoare

Revin acasă-n primăvară,

Găsesc zile pline de soare

În ţara lor, cea doritoare,

Ce cu iubire le-nconjoară

Din zorii zilei până-n seară

Prilej de-aleasă desfătare.

Se veselesc, când ele vin

Copii, ce chiuie în strună,

Când le văd pe cer senin

Cum în cârduri mari revin,

Şi peste tot, e voie bună

În mersul vieţii, împreună

Preamărind, pe Cel Divin.

Şi-acum a noastră bucurie

Ele vor fi, o-ntreagă vară,

Căci cântul lin de ciocârlie

Şi-al filomelei 'n măiestrie,

Ne spun iubirea lor de ţară

În plin sezon de primăvară

Cu pacea-n dulce armonie.

Flavius Laurian Duverna